****

Aðalfundur Golfklúbbs Akureyrar fyrir rekstrarárið 2017/2018

Haldinn að Jaðri 28. nóvember 2018 kl. 20:00

Bjarni Þórhallsson, formaður GA, setti fundinn og bauð félaga velkomna.

Dagskrá aðalfundar:

1. Kosning fundarstjóra og ritara.

2. Skýrsla stjórnar um störf og framkvæmdir á liðnu starfsári.

3. Ársreikningur lagður fram til samþykkis.

4. Umræður og atkvæðagreiðsla um tillögur skv. 9. grein.

5. Kosning stjórnar og varmanna í stjórn GA.

6. Kosning í nefndir á vegum klúbbsins.  (hér eru bara bornar upp GSÍ nefndir, Vallarnefnd, kappleikjanefnd, forgjafarnefnd og aganefnd)

8. Kosning skoðunarmanna ársreiknings.

9. Ákvörðun árgjalds skv. 4 grein.

10. Lagabreytingar

11. Önnur mál. Undir liðnum önnur mál gerir gjaldkeri grein fyrir rekstraráætlun næsta árs.

Formaður tilnefndi fundarstjóra og ritara. Tilnefning samþykkt með lófaklappi.

Fundarstjóri var kosinn Ólafur Rúnar Ólafsson og fundarritari var Skúli Eyjólfsson.

Formaður gaf fundarstjóra orðið.

Fundarstjóri tók til máls og fór yfir boðun fundarins og kallaði eftir athugasemdum um boðun hans. Engar athugasemdir komu og úrskurðaði hann aðalfundinn löglegan og var gengið til dagskrár.

**Skýrsla formanns:**

Bjarni Þórhallsson, formaður, byrjaði á því að minnsast látinna félaga og fór í gegnum skýrslu formanns (sem birt verður á heimasíðu GA).

Bjarni fór í gegnum ársreikning GA fyrir starfsárið 2017/2018. Hagnaður ársins var 530.620 kr samanborið við 12.851.941 kr tap árið áður. Ársreikningur er birtur á heimasíðu GA. Bjarni gaf fundarstjóra orðið.

**Umræða um skýrslu stjórnar og ársreikning:**

Karl Guðmundsson fór yfir ársreikning frá sínu sjónarhorni og telur að staða klúbbsins sé afleit þar sem skuldir eru háar. Hann telur að stærsta áskorun stjórnar GA vera að greiða niður skuldir. Karl óskar eftir fimm ára áætlun um vélakaup og greiðslu lána. Karl leggur til að stjórn GA endurskoði rekstraráætlun næsta árs. Hann vill fá fleiri félagsfundi til að skýra betur stöðu mála hverju sinni.

Ársreikningur var borinn fram til samþykktar og hann samþykktur.

**Kosið var í stjórn og nefndir GA.**

Tillaga uppstillinganefndar var eftirfarandi.

Aðalstjórn

* Formaður – Bjarni Þórhallsson Eitt ár
* Varaformaður: Jón Steindór Árnason fyrra ár(með fyrirvara um eitt ár)
* Ritari: Skúli Eyjólfsson seinna ár
* Gjaldkeri: Guðlaug M. Óskarsdóttir Fyrra ár
* Meðstjórnandi: Eygló Birgisdóttir Fyrra ár

Varamenn í stjórn

* Viðar Valdimarsson Eitt ár
* Vigfús Ingi Hauksson Eitt ár

Tillaga samþykkt.

**Stjórn GA fyrir rekstrarárið 2018/2019 er eftirfarandi:**

Aðalstjórn

* Formaður – Bjarni Þórhallsson Eitt ár
* Varaformaður: Jón Steindór Árnason Eitt ár
* Ritari: Skúli Eyjólfsson seinna ár
* Gjaldkeri: Guðlaug M. Óskarsdóttir Fyrra ár
* Meðstjórnandi: Eygló Birgisdóttir Fyrra ár

Varamenn í stjórn

* Viðar Valdimarsson Eitt ár
* Vigfús Ingi Hauksson Eitt ár

**Kosið í nefndir – tillaga uppstillinganefndar**

Vallarnefnd:

* Karl Guðmundsson
* Jón S. Hansen
* Heimir Jóhannsson
* Sverrir Þorvaldsson
* Halla Sif Svavarsdóttir
* Þórunn Haraldsdóttir
* Starfsmaður GA

Kappleikjanefnd:

* Baldur Ingi Karlsson
* Arinbjörn Kúld
* Skrifstofa GA

Forgjafar og aganefnd:

* Björn Axelsson
* Stefán Jónsson
* Eiður Stefánsson

Ekki komu aðrar tillögur en þær sem uppstillingarnefnd lagði til. Voru þær samþykktar með lófaklappi.

Fundarstjóri bar fram tillögu um skoðunarmenn ársreiknings:

Skoðunarmenn ársreiknings fyrir rekstrarárið 2018-2019: Sveinn Pálsson og John Júlíus Cariglia

Tillaga var samþykkt með lófaklappi.

**Lagabreytingar:**

Tillögur um lagabreytinu á 6. grein um hvernig skipað er í stjórn GA. Tillagan felur í sér að Formaður skal kostinn sérstaklega til eins árs í senn. Aðrir stjórnarmenn skulu kosnir til tveggja ára, tveir hvert ár.

Núverandi lög segja að þrír eru kosnir hvert ár og einn annaðhvert ár.

Tillaga samþykkt.

Önnur tillaga á sömu grein hljóðar svo: Hætti einhver í stjórn er heimilt að kjósa á næsta aðalfundi mann til eins árs í hans stað til að ná því að tveir meðstjórnarmenn verði síðan kosnir á hveru ári til tveggja ár.

Tillaga samþykkt.

**Tillaga árgjalda 2018/2019.**

Borin var upp tillaga að árgjöldum, svohljóðandi.

|  |  |  |
| --- | --- | --- |
|  | Árgjöld 2018 | Tillaga 2019 |
| 27-66 ára | 91.000 kr | 97.500 kr |
| 67 ár og eldri | 75.000 kr | 80.000 kr |
| 19-26 ára | 49.500 kr | 52.500 kr |
| 15-18 ára | 39.500 kr | 42.500 kr |
| 11-14 ára | 29.500 kr | 32.500 kr |
| 10 ár og yngri | 24.500 kr | 27.500 kr |
| Nýliðar | 63.000 kr | 68.000 kr |

Þeir sem greiða árgjald fyrir 15. mars fá par áfyllingu á kortið sitt í Klöppum.

Hjónaafsláttur er 10%. Anton Þorsteinsson bar upp tillögu um að fundurinn álykti að afnema skuli hjónaafslátt.

Atkvæði greidd um tillöguna og er hún felld með yfirgnæfandi meirihluta.

Formaður fer yfir tillögu árgjalda og forsendur að baki henni. Hann kemur inn á að mesta hækkunin í % er í yngstu aldursflokkunum þar sem ekki eru æfingagjöld hjá GA. Almennar umræður um tillöguna. Fundarstjóri bar tillöguna upp til atkvæða og var hún samþykkt með öllum greiddum atkvæðum.

**Önnur mál.**

Fundarstjóri gefur framkvæmdarstjóra orðið. Hann fer yfir rekstraráætlun fyrir rekstrarárið 2018-2019 þar sem gert er ráð fyrir um 2.700 milljón króna hagnaði.

Framkvæmdarstjóri talar um jákvæðni hjá GA félögum og kemur inn á að hjá öllum félögum og starfsmönnum er GA númer eitt.

**Viðurkenningar – 2017/2018.**

Steindór og Heiðar veittu viðurkenningar fyrir árið 2018.

* Lárus Ingi Antonsson fékk afreksmerki GA.
* Óskar Páll fékk háttvísisbikar GA.
* Andrea Ýr Ásmundsdóttir fékk viðurkenningu fyrir kylfing ársins.

Heiðar Davíð sagði nokkur orð um metnað og dugnað við æfingar og óskaði öllum góðs gengis.

Stefanía fékk afhentan námsstyrk frá GSÍ sem Jón Steindór afhenti fyrir hönd GSÍ.

Fundarstjóri fékk umboð fundarins fyrir starfsmenn hans að ljúka við ritun fundargerðar. Hann gefur nýkjörnum formanni orðið. Bjarni tilkynnir komandi reglubreytingar á golfreglum. Hann fer yfir hlutverk skrifstofustjóra(Jóns Heiðars) sem hóf störf í ágúst og tilkynnir stefnu um að lyfta veitingasölu á hærra plan. Hann þakkaði fyrir sig og sleit fundinum.

Fundi slitið 21:15

Fundaritari: Skúli Eyjólfsson

Fundarstjóri: Ólafur Rúnar Ólafsson